《送何伯达太学还鲤湖》
明代·徐熥

岁晚扁舟发水濆，劳劳亭下叹离群。一行雁影斜阳见，几处砧离半夜闻。

作客厌看吴苑月，思亲翻望秣陵云。他时九漈劳魂梦，跨鲤仙人正是君。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。